Document ID: /roh_data/filtered/Billingualer_Corpus_interleaved-de-rm.jsonl.gz/1792

This is a text translated from German to Rumantsch Grischun.
Spektakuläre Ausgrabungsstätte in Zizers: Königshof von Otto I. aus dem 10. Jahrhundert entdeckt

In Zizers werden durch den Archäologischen Dienst Graubünden einzigartige Gebäudereste aus dem 10. Jahrhundert ausgegraben. Diese können mit dem schriftlich erwähnten Königshof von Otto I. (912-973) identifiziert werden. Dabei handelt es sich erst um den zweiten, archäologisch nachgewiesenen Königshof der Schweiz. Die Ausgrabungsstätte kann am Freitag, 4. Juni, und Samstag, 5. Juni, besichtigt werden.

Bei Tiefensondagen für ein Bauprojekt wurde im Jahr 2003 in Zizers im Schlossbungert, einer Wiese unterhalb des Oberen Schlosses, Mauerwerk eines abgegangenen Gebäudes tangiert. Nachdem der Archäologische Dienst Graubünden Kenntnis von der bisher unbekannten Bauruine erhalten hatte, wurden zur Abklärung der Ausdehnung und des Alters der Gebäudereste umgehend archäologische Sondierungen durchgeführt. Dies nicht zuletzt um der Bauherrschaft rechtzeitig den zeitlichen Aufwand einer Flächengrabung mitteilen zu können. Die Überraschung war gross, als sich dabei herausstellte, dass sich im Boden des Schlossbungerts ein gross dimensioniertes Bauwerk aus der Übergangszeit vom Früh- zum Hochmittelalter befindet.

Die vollständige archäologische Untersuchung kam für den Archäologischen Dienst Graubünden erst nach Vorliegen der amtlichen Baubewilligung für die Mehrfamiliensiedlung in Frage. Diese lag aus verschiedenen Gründen erst im Frühjahr 2009 vor. Seit August 2009 ist die Baugrube bis auf die Tiefe der mittelalterlichen Baureste geöffnet, seither wird das für Graubünden einzigartige Gebäude durch den Archäologischen Dienst untersucht.

Vermutungen bestätigt

Die anfänglich geäusserte Vermutung, dass es sich um den schriftlich überlieferten Königshof von Zizers handelt, den der deutsche Kaiser Otto I. im Jahre 955 dem Churer Bischof Hartpert schenkte, hat sich jetzt aufgrund der festgestellten Grösse und der Ausstattung erhärtet. Die Bauten erstrecken sich nämlich bis zur evangelisch-reformierten Kirche und umfassen eine Länge von mindestens 25 Metern sowie eine Breite von 13 Metern. Neben der Pfalz auf dem Lindenhof in Zürich ist dies erst der zweite, archäologisch nachgewiesene Königshof der Schweiz.

Die archäologischen Hinweise in Zizers reichen noch mindestens zwei Jahrhunderte weiter zurück. Der prunkvolle Hof, in dem der Kaiser und sein Gefolge auf den beschwerlichen Dienstreisen durch das Reich auf dem Weg nach Italien Halt machte, dürfte bereits zur Zeit Karls des Grossen gestanden haben. Wie die archäologischen Untersuchungen ergaben, blieb das Gebäude bis zur Schenkung im 10. Jahrhundert nicht in der ursprünglichen Form erhalten. Nach einem Brandereignis im 9. Jahrhundert folgen sich wiederholt Umbauten im Innern, die riesige Halle wird durch Binnenmauern und Feuerstellen in Wohn-, Küchen- und Vorratseinheiten unterteilt. Im 11./12. Jahrhundert – eine genaue Zeitangabe ist zur Zeit noch nicht möglich – ist das Gebäude so baufällig, dass es aufgegeben wird. Der Innenraum der Ruine wird in der Folge als Friedhof der Kirche benutzt, die vermutlich aus der ursprünglichen Kapelle des Königshofes erwächst und an deren Stelle die heutige evangelisch-reformierte Kirche steht.

Am Ort des Königshofs oder in der näheren Umgebung muss sich bereits in römischer Zeit eine Ansiedlung befunden haben. Aus dieser Epoche sind zwar keine Bauten erhalten, Einzelfunde weisen aber auf ein römisches Dorf oder einen Gutshof hin.

Tag der offenen Ausgrabung

Die Ausgrabungsstätte in Zizers kann am Freitag 4. und am Samstag 5. Juni besichtigt werden. Neben Erläuterungen zu den eindrücklichen Bauzeugnissen aus dem 8., 9. und 10. nachchristlichen Jahrhundert und zum archäologischen Handwerk werden verschiedene Nachbarwissenschaften der Archäologie vorgestellt.

Wie lange die Ausgrabungen in Zizers noch dauern werden, ist derzeit noch offen.

Auskunftsperson:

Urs Clavadetscher, Kantonsarchäologe, Amt für Kultur, Tel. 081 254 16 62

Gremium: Amt für Kultur

Quelle: dt Amt für Kultur

02.06.2010
Lieu da stgavament spectacular a Zizers: scuvrida da la curt roiala d'Otto I. dal 10avel tschientaner

Grazia al servetsch archeologic dal chantun Grischun vegnan exchavadas a Zizers restanzas d'edifizis dal 10avel tschientaner. Quellas pon vegnir identifitgadas cun la curt roiala d'Otto I. (912-973) ch'è menziunada en scrit. En quest connex sa tracti da la segunda curt roiala en Svizra ch'è vegnida cumprovada archeologicamain. Il lieu d'exchavaziun po vegnir visità venderdi, ils 4 da zercladur, e sonda, ils 5 da zercladur.

A Zizers al Schlossbungert, in prà sut il chastè sura, èn vegnids tutgads l'onn 2003 mirs d'in edifizi svanì, e quai durant sondagis sutterrans per in project da construcziun. Suenter ch'il servetsch archeologic dal Grischun ha survegnì enconuschientscha da la ruina nunenconuschenta, èn vegnids fatgs immediatamain sondagis archeologics per sclerir la dimensiun e la vegliadetgna da las restanzas d'edifizis. Quai betg sco ultim per pudair communitgar al patrun da construcziun quant temp ch'i basegnia per far in' exchavaziun da l'entira surfatscha. La surpraisa è stada gronda, cur ch'igl è sa mussà ch'i sa chattia sut il terren dal Schlossbungert in'ovra da construcziun da gronda dimensiun da la fasa transitorica dal temp medieval tempriv al temp autmedieval.

Per il servetsch archeologic dal Grischun è l'examinaziun archeologica cumpletta pir vegnida en dumonda a partir da quel mument ch'igl era avant maun la permissiun da construcziun uffiziala per l'abitadi da pliras famiglias. Per plirs motivs è questa permissiun pir stada avant maun la primavaira 2009. Dapi l'avust 2009 è il fossal avert fin a la profunditad da las restanzas dals edifizis medievals. Dapi lura vegn l'edifizi, ch'è unic per il Grischun, examinà dal servetsch archeologic.

Supposiziuns confermadas

L'emprima supposiziun exprimida ch'i sa tractia da la curt roiala da Zizers, ch'è documentada en scrit e che l'imperatur Otto I. ha regalà l'onn 955 a l'uvestg da Cuira Hartpert, è ussa vegnida confermada sin fundament da la dimensiun e da l'equipament constatà. Ils edifizis s'extendan numnadamain fin a la baselgia evangelic-refurmada e cumpiglian ina lunghezza d'almain 25 meters sco er ina ladezza da 13 meters. Ultra dal palaz imperial sin il Lindenhof a Turitg è quai pir la segunda curt roiala da la Svizra ch'è vegnida cumprovada archeologicamain.

Ils indizis archeologics a Zizers tanschan anc almain dus tschientaners pli lunsch enavos. La curt pumpusa, nua ch'igl imperatur e sia suita sa fermavan durant lur viadis stentus da servetsch tras l'imperi sin via per l'Italia, duess gia avair existì dal temp da Carl il Grond. Fin a la donaziun en il 10avel tschientaner n'è l'edifizi betg restà en sia furma originala, sco quai che las examinaziuns archeologicas han mussà. Suenter in fieu durant il 9avel tschientaner èn vegnidas fatgas cuntinuadamain midadas en l'intern. Cun agid da mirs interns è la halla immensa vegnida sutdividida en unitads d'abitar, da cuschinar e da provisiun. Il 11avel/12avel tschientaner – ina indicaziun exacta dal temp n'è actualmain anc betg pussaivla – era l'edifizi uschè fitg en decadenza ch'el è vegnì bandunà. L'interiur da la ruina è alura vegnì duvrà sco santeri da la baselgia ch'è probablamain resultada da la chaplutta originala da la curt roiala. A la plazza da quella sa chatta oz la baselgia evangelic-refurmada.

Al lieu da la curt roiala u en la proxima vischinanza stoi gia avair dà in abitadi durant il temp roman. Da questa epoca n'èn bain mantegnids nagins edifizis. Chats singuls inditgeschan dentant in vitg roman u in bain puril.

Di da l'exchavaziun averta

Il lieu d'exchavaziun a Zizers po vegnir visità venderdi, ils 4 da zercladur, e sonda ils 5 da zercladur. Ultra da las explicaziuns davart ils testimonis dals edifizis impressiunants dal 8avel, 9avel e 10avel tschientaner suenter Cristus e davart la professiun archeologica vegnan preschentadas differentas scienzas vischinas da l'archeologia.

Quant ditg che las exchavaziuns a Zizers vegnan anc a durar, n'è anc betg clar per il mument.

Infurmaziuns:

Urs Clavadetscher, archeolog chantunal, uffizi da cultura, tel. 081 254 16 62

Gremi: uffizi da cultura

Funtauna: rg uffizi da cultura

02.06.2010